**ՀՐԱՀԱՆԳ**

19 հունվարի 2024թ. **№ Ք/850-2023-Ա-18/2**

**ՔԱՂԱՔԱՇԻՆՈՒԹՅԱՆ ԲՆԱԳԱՎԱՌՈՒՄ ՀԱՅՏՆԱԲԵՐՎԱԾ ԽԱԽՏՈՒՄՆԵՐԻ ՎԵՐԱՑՄԱՆ ՊԱՐՏԱԴԻՐ ՑՈՒՑՈՒՄՆԵՐԻ ՎԵՐԱԲԵՐՅԱԼ**

ՀՀ քաղաքաշինության, տեխնիկական և հրդեհային անվտանգության տեսչական մարմնի Գեղարքունիքի տարածքային բաժնի պետի տեղակալ Ավետիք Մարտիրոսյանի և նույն բաժնի ավագ մասնագետ Խաչատուր Դադոյանի կողմից

ՀՀ քաղաքաշինության, տեխնիկական և հրդեհային անվտանգության տեսչական մարմնի (այսուհետ՝ Տեսչական մարմին) ղեկավարի՝ 01.11.2023թ. N Ք/850-2023-Ա հանձնարարագիր հիման վրա Տեսչական մարմնի Գեղարքունիքի տարածքային բաժնի մասնագետների կողմից ստուգում է իրականացվել ՀՀ, Գեղարքունիքի մարզ, Ճամբարակ քաղաք, Գարդմանի 26/1 հասցեում ամբարի կառուցման շինարարական աշխատանքների նկատմամբ /կառուցապատող՝ ՄԱԶԾ Հայաստան, «Կայուն համայնքներ» ծրագիր/։

Ստուգման արդյունքում կազմված արձանագրությամբ՝ ՀՀ, Գեղարքունիքի մարզ, Ճամբարակ քաղաք, Գարդմանի 26/1 հասցեում իրականացվող շինարարական օբյեկտում հայտնաբերվել են հետևյալ խախտումները՝

Շինարարությունն իրականացվել է համաձայնեցված նախագծին ոչ համապատասխան.

* Ամբարի հատակն ըստ նախագծի նախատեսված է իրականացնել բետոնե մոզաիկայով, սակայն իրականացված է բետոնե հարթեցված շաղախով և յուղաներկումով,
* Երկաթբետոնե դիտահորերը պատված չեն ջրամեկուսիչ նյութով /«Քաղաքաշինության մասին» ՀՀ օրենք, 9-րդ հոդված, 2-րդ մաս, «բ» կետ/։

Վերոնշյալ խախտումները թույլ են տրվել «Իջևանի Բենտոնիտշին» ԲԲ ընկերության տնօրեն Նորիկ Ներսեսի Խեչյանի կողմից։

Նշված խախտումների վերացման նպատակով՝ ղեկավարվելով «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 7-րդ հոդվածով և Քաղաքաշինության մասին ՀՀ օրենքի 26-րդ հոդվածով՝

**ՀՐԱՀԱՆԳՈՒՄ ԵՄ**

1. «Իջևանի Բենտոնիտշին» ԲԲ ընկերության տնօրեն Նորիկ Ներսեսի Խեչյանին կատարել հետևյալ պարտադիր ցուցումը՝

-Շինարարական աշխատանքները համապատասխանեցնել համաձայնեցված նախագծին։

1. Ցուցումների կատարման համար սահմանել 1 ամիս ժամկետ:
2. Սույն հրահանգն ուժի մեջ է մտնում ցուցում ստացող անձին հանձնելուն (հանձնված համարվելուն) հաջորդող օրվանից։

Ծանոթություն։ Վարչական ակտը կարող է բողոքարկվել վարչական ակտն ուժի մեջ մտնելու օրվանից 2 ամսվա ընթացքում՝ վերադասության կամ դատական կարգով։

«Վարչարարության հիմունքների և վարչական վարույթի մասին» օրենքի 74-րդ հոդվածի 1-ին մասի բ կետի համաձայն՝ վարչական բողոք բերելը չի կասեցնում վարչական ակտի կատարումը։

|  |  |  |
| --- | --- | --- |
| **ՀՀ ՔՏՀԱՏՄ**  **ԳԵՂԱՐՔՈՒՆԻՔԻ ՏԲ ՊԵՏ՝** |  | |
|  |  | **ԿԱՄՈ ԵԴՈՅԱՆ** |